**Ёшларга оид давлат сиёсати доирасида амалга оширилган   
ишлар тўғрисида  
МАЪЛУМОТНОМА**

*(2016 – 2021 йй.)*

Ўзбекистон Республикаси Президенти Ш.М. Мирзиёевнинг бевосита ташаббуси ва амалий кўмаги асосида мамлакатимизда ёшлар сиёсати мутлақо янги босқичга олиб чиқилиб, бугунги кунда самарали амалга оширилмоқда.

Ўзбекистон Республикаси Президенти ташаббуси билан Ўзбекистон тарихида илк маротаба 30 июнь куни – **Ёшлар куни** деб эълон қилинди.

**Ташкилий-ҳуқуқий масалалар.**

Ўзбекистон Республикаси Президентининг ташаббуси ва амалий кўмаги асосида ўтган **тўрт** **йил** мобайнида ёшлар сиёсатига доир жами **5** та Қонун ва **55 та** қонуности ҳужжатлари қабул қилинди. Жумладан:

- Ўзбекистон Республикасининг **5**та Қонуни;

- Ўзбекистон Республикаси Президентининг **7** та фармони, **14** та қарори, **2** та фармойиши;

- Вазирлар Маҳкамасининг **23** та қарори ва **4** та фармойиши имзоланди.

Хусусан, 2016 йил 14 сентябрь куни ёшларга оид давлат сиёсати соҳасидаги муносабатларни тартибга солишга қаратилганЎзбекистон Республикасининг **“Ёшларга оид давлат сиёсати тўғрисида”**ги   
**ЎРҚ-406-сон Қонуни** қабул қилинди.

Ўтган тўрт йил давомида мамлакатимизда ёшларга оид давлат сиёсатини амалга оширишда мутлақо янги тизим яратилди.

Ёшларга оид давлат сиёсатини изчил ва самарали амалга ошириш, ёшларни ҳар томонлама қўллаб-қувватлаш, уларнинг ҳуқуқлари, эркинликлари ва қонуний манфаатларини ҳимоя қилишга кўмаклашиш мақсадида Ўзбекистон Республикаси Олий Мажлиси Сенатида **Ёшлар, маданият ва спорт масалалари қўмитаси**, Олий Мажлиси Қонунчилик палатасида **Ёшлар масалалари бўйича комиссияси** ташкил этилди.

Ҳозирги кунда бу йўналишдаги ишлар давом эттирилиб, Олий Мажлис Сенати ва Қонунчилик палатаcи қошида **“Ёшлар парламент”**лари ташкил қилинди.

Ўзбекистон Республикаси **Ёшлар ишлари агентлиги**, Инновацион ривожланиш вазирлиги қошида **Ёшлар академияси** ташкил этилди. Ҳудудларда **“Лойиҳалар фабрикаси”** иш бошлади.

Қорақалпоғистон Республикаси Вазирлар Кенгаши раиси, вилоятлар, Тошкент шаҳри, туманлар ва шаҳарлар ҳокимларида ёшлар масалалари бўйича ўринбосар лавозими жорий этилди.

2018 йилдан бошлаб, олий таълим муассасаларининг маънавий-маърифий ишлар бўйича проректори лавозими ўрнига ёшлар билан ишлаш бўйича проректори лавозими жорий этилди ҳамда ёшлар билан ишлаш бўйича проректорларнинг фаолиятини мувофиқлаштириш вазифаси Ўзбекистон Республикаси Президентининг ёшлар, фан, таълим, соғлиқни сақлаш ва спорт масалалари бўйича маслаҳатчиси бўлинмаларига юкланди.

Ёшлар сиёсати самарадорлигини ошириш мақсадида **182 та** вазирлик, идора ва ташкилотларда **Етакчилар Кенгашлари** ташкил этилди. Бошланғич ташкилот етакчиси лавозими учун алоҳида штат бирлиги ажратилиб, мақомига кўра раҳбарнинг ёшлар масалалари бўйича ўринбосари ёки маслаҳатчиси лавозимига тенглаштирилди.

**Тошкент шаҳри, Фарғона, Хоразм ва Самарқанд** вилоятларидаги ҳарбий академик лицейларга **“Темурбеклар мактаби”** номи берилди. Ҳудудларда **4 та** Президент мактаби, **9 та** ижод мактаблари барпо этилди.

Фаол ёшлар томонидан илгари сурилган ташаббуслар асосида **28 та** турли йўналишда ташкилотлар тузилиб, самарали фаолияти йўлга қўйилди.

**13 та** **хорижий давлат ёшлар ташкилотлари** билан ўзаро тизимли ҳамкорликни ривожлантириш мақсадида ҳамкорлик битимлари имзоланди.

Ёшлар билан мунтазам мулоқотни йўлга қўйиш мақсадида ҳудудларда **“Ёшлар қабулхоналари”** ташкил этилди.

**Ёшлар бандлигига кўмаклашиш ва тадбиркорлигини ривожлантириш.**

Ўзбекистон ёшлар иттифоқи ташкил топгандан буён ёшлар бандлигини таъминлаш масаласига устувор вазифа сифатида қаралиб, ўтган давр мобайнида **841 147**нафар ёшлар бандлигини таъминлашга кўмаклашилди.

Хусусан, йиллар кесимида ёшлар бандлигини таъминлаш борасида олиб борилган ишлар таҳлилига кўра, 2017 йил **28 760** нафар, 2018 йил **46 062** нафар, 2019 йил **360 197**нафарёшларни иш билан таъминлашга эришилди.

Қорақалпоғистон Республикаси Жўқорғи Кенгеси, вилоятлар ва Тошкент шаҳар халқ депутатлари маҳаллий кенгашлари қарорлари билан 2020 йилда ёшлар бандлигини таъминлаш бўйича **“Манзилли режа”** тасдиқланди.

2020 йилда **406 128**нафар (**86,3 %**) ёшлар бандлиги таъминланди.

**Ўзбекистон Республикаси Президенти ташаббуси билан ишсиз ёшларни иш билан таъминлашга қаратилган мутлақо янги тизим ишлаб чиқилди.**

Хусусан, ёшлар бандлигини таъминлаш мақсадида **“Ёшлар дафтари”**ни юритиш тизими йўлга қўйилди. Ушбу янги тизим **Бектемир** ва **Оққўрғон** туманларида тажриба тариқасида амалга оширилди.

Ҳозирда республиканинг барча ҳудудларида уйма-уй юриш орқали маҳаллалар кесимида кўмакка муҳтож бўлган ишсиз ёшлар рўйхатини шакллантирилмоқда.

Бугунги кунга қадар, республика бўйича **8 063 та** маҳаллалардан **3 515 таси** (*43,5 %*) да ўрганиш ишлари ўтказилиб, **562 091 та** хонадонлар хатловдан ўтказилди. Хатлов натижасида, **79 604 нафар** (*шундан,* ***36 867****нафари (46,3 %) хотин-қизлар*) меҳнатга лаёқатли банд бўлмаган ёшлар аниқланиб, шундан **49 156 нафар**и (*61,8 %*)ни “Ёшлар дафтари”га киритиш белгилаб олинди.

“Yoshlar – kelajagimiz” Давлат дастури доирасида **7 690**та бизнес лойиҳага жами **1 614 млрд** сўм миқдорида имтиёзли кредит маблағлари ажратиш орқали **39 577**та янги иш ўринлари яратилишига эришилди.

Жумладан, Давлат дастури доирасида ишлаб чиқариш соҳасида **742,9 млрд** сўмлик **3 536 та**, хизмат кўрсатиш соҳасида **581,1 млрд** сўмлик **2 770 та**, қишлоқ хўжалиги соҳасида **290,5 млрд** сўмлик **1 384**та лойиҳа реализация қилинди*.*

Шунингдек, Давлат дастури доирасида ёшларнинг **30,2 млрд** сўмлик **57**та лойиҳаларига Жамғарма кафиллиги тақдим этилиб, уларнинг тадбиркорлик фаолиятини бошлашларига кўмаклашилди.

Ҳудудларда **25** та “Yosh tadbirkorlar” коворкинг-марказлари ҳамда  
**157 та** “Yoshlar mehnat guzari” комплекслари фойдаланишга топширилиб, уларда жами **1 787**та янги иш ўринлари яратилди.

**Ёшлар ўртасида жиноятчилик ва ҳуқуқбузарликларнинг олдини олиш.**

Ёшлар ўртасида ҳуқуқбузарлик ва жиноятчиликни кескин камайтириш, уларнинг ҳуқуқий билимларини мустаҳкамлаш мақсадида **“Қонун ва адолат – устувор, жиноятга жазо – муқаррар”** принципи асосида **5,3 млн** нафардан зиёд ёшлар иштирокида жами **24 350**га яқин тарғибот тадбирлари ўтказилди. Ушбу тарғибот тадбирларида **250**мингдан ортиқ тарғибот материаллари ёшларга тарқатилди.

2019 йилдан бошлаб, вояга етмаганларнинг ҳуқуқий, сиёсий саводхонлигини ошириш мақсадида **“Ёшлар ва қонун”** республика танловини ўтказиш йўлга қўйилди. Танловда **8 973**та таълим муассасаларидаги **1 млн 987 минг 586** нафар мактаб ўқувчилари иштирок этди.

Якка тартибдаги профилактик тадбирлар натижасида, соғлом турмуш тарзига қайтганлиги учун **6 383**нафар вояга етмаганлар ва **2 944**нафар ота-оналар ички ишлар идоралари профилактик ҳисобидан чиқарилди.

Ёшлар иттифоқи фаолларидан иборат **443** та **“Жасорат”** клублари фаолияти йўлга қўйилди, уларда **8 636** нафар аъзолар фаолияти юритмоқда. “Жасорат” клублари томонидан вояга етмаганлар ва ёшлар ўртасида жиноятчилик ва ҳуқуқбузарликларни олдини олиш мақсадида жами **16 163** марта рейдлар ўтказилган.

Ички ишлар органлари профилактик ҳисобида турган **7 968** нафар вояга етмаганлар ёшлар ташкилоти тавсияси асосида махсус ҳисобдан чиқарилди.

Ўзбекистон Республикаси Олий суди ва Ёшлар иттифоқи Марказий Кенгаши ўртасида 2017 йил 5 декабрда ёшлар масалалари соҳасида ўзаро ҳамкорлик тўғрисидаги меморандум имзоланди ва ёшлар томонидан содир этиладиган ҳуқуқбузарлик ва жиноятларга жазо тайинлашда Ёшлар иттифоқи кафолат хатига асосан озодликдан маҳрум қилиш билан боғлиқ бўлмаган жазо тайинлаш механизми жорий этилди.

Шунга мувофиқ, ўтган давр мобайнида адашиб жиноят йўлига кирган, содир этган жиноий қилмишидан чин кўнгидан пушаймон бўлган **780** нафар ёшлар **“Ёшлар иттифоқи кафиллиги”** асосида суд залидан озод қилинди.

Ёшлар иттифоқи тизимида ёшлар жиноятчилигини олдини олиш бўйича ҳар ойнинг охирги 10 кунлигида **“Барчаси ўз қўлингда!”** тарғибот декадаси лойиҳаси йўлга қўйилди.

Таҳлилларига кўра, **2 447** та таълим муассасаларида, **282** та корхона ва муассасаларда, **886** та ҳарбий қисмларда, **421** та фуқаролар йиғинларида “Ёшлар салбий иллатларга қарши”, “Биз жиноятчиликка қаршимиз”, “Ёшлар ўртасида бешта ташаббус”, “Депутат ва ёшлар” каби мавзуларда **710 336**нафар ёшлар иштирокида **4 036** та тарғибот тадбирлари ўтказилди.

Ички ишлар органлари ва Миллий гвардиянинг **1 750** нафар ходимлари ҳамда **7 600** нафар “Фидокор ёшлар” патруль гуруҳлари иштирокида **8 639** маротаба тунги рейдлар, таълим муассасаларида **3 889** маротаба “Ўқувчи”, “Тиғ” профилактик тадбирлари ташкил этилиб, рейдлар давомида аниқланган **3 040** нафар вояга етмаганлар ва уларнинг ота-оналари билан тушунтириш ишлари олиб борилди, **890** нафар ёшлар таълимга қайтарилди.

Ўтган тўрт йил давомида ёшларнинг ҳуқуқларини ҳимоя қилиш, уларни қийнаётган муаммоларини ҳал этиш мақсадида **397 минг** нафардан ортиқ ёшлар иштирокида **2 124** марта **“Ҳоким ва ёшлар”**, **273 минг** нафардан ортиқ ёшлар иштирокида **2 735** дан ортиқ **“Прокурор ва ёшлар”**, **“Суд ва ёшлар”**, **“Депутат ва ёшлар”** мавзуларида очиқ мулоқотлар ўтказилиб, ёшларнинг **38 минг**дан ортиқ муаммолари ижобий ҳал этилган. Шунингдек, маҳаллаларда **1 423** марта **“Нуроний ва ёшлар”** уч авлод учрашувлари ташкил қилиниб, **249 минг**дан ортиқ ёшлар қамраб олинди.

2020 йилда ёшларга оид давлат сиёсатини амалга ошириш бўйича **124 та** вазирлик, идора ва ташкилотлар билан **2 345 та** банддан иборат **“Ёшлар дастурлари”** ишлаб чиқиб имзоланди ҳамда дастурлар ижросига вазирлик, идора ва ташкилотлар томонидан **27,1 млрд** сўм маблағ йўналтирилди.

Жорий йилнинг январь-март ойларида режа-график асосида **93 та** вазирлик, идора ва ташкилотлар тизимида фаолият юритаётган ёшлар билан очиқ мулоқотлар ўтказилди.

**Беш муҳим ташаббусни жорий этиш.**

Беш муҳим ташаббус дастлаб Тошкент вилоятининг **Бўка, Қуйичирчиқ** туманлари ва Тошкент шаҳрининг **Учтепа** туманида тажриба сифатида жорий этилди.

Шунингдек, **42 та** туман ва шаҳарларнинг **168 та** олис ва оғир аҳволдаги маҳаллаларда бу тажриба муваффақиятли амалга оширилди.

Ўзбекистон ёшлар иттифоқи қошида **“5 ташаббус лойиҳа офиси”** фаолияти йўлга қўйилди.

***Биринчи ташаббус****– ёшларнинг мусиқа, рассомчилик, адабиёт, театр ва санъатнинг бошқа турларига қизиқишларини ошириш бўйича:*

Ёшларни маданият ва санъатга жалб этиш йўналишида бахшичилик ва мақом мактаблари фаолияти йўлга қўйилди. Термизда Бахшичилик, Қўқонда Ҳунармандчилик халқаро фестиваллари ўтказилди.

Республикамиздаги барча туман (шаҳар) маданият марказлари ва умумтаълим мактабларида ёшларнинг қизиқишидан келиб чиқиб, қўшимча **1,5 минг**та тўгарак ташкил этилди. **6 та** маданият маркази қайта таъмирланди.

“Мен нечун севаман Ўзбекистонни!” мавзусида ижодий ишлар танлови ташкил этилди. Танловда **1 млн 730 минг** нафарга яқин ўқувчи ёшлар иштирок этди.

“Виртуал музей” лойиҳаси доирасида Тошкент шаҳридаги 21 та музей vrmuseum.uz ва roundme.com платформалари учун энг замонавий IT технологияларидан фойдаланган ҳолда, сифат кўрсаткичининг янги стандарти – 12 К ўлчамида, 360 3D форматида тасвирга олинди ва жойлаштирилди.

Ёш дизайнерларга ўз салоҳиятларини намойиш этишларига кўмаклашиш мақсадида Тошкент, Самарқанд ва Бухоро шаҳарларида “Uzbekistan Fashion Week” халқаро модалар намойиши ўтказилди. БААнинг энг нуфузли бренди – ASHI (АШИ) студияси ўз коллекциясини юртимиз мода ихлосмандларига намойиш этиб, икки давлатнинг дўстлик алоқаларини мустаҳкамлашга ўз ҳиссасини қўшди.

Францияда бўлиб бўлиб ўтган 72-Канн Халқаро кинофестивали ҳамда Германияда бўлиб ўтган 69-Берлин Халқаро кинофестивали – Бериналега илк бора мамлакатимиз ёш киноижодкорлари юборилиб, унда мамлакатимиз кинотуризми салоҳияти, тарихий обидаларимиз, диққатга сазовор жойларимиз, халқаро “PROlogue” кинофестивалимиз тарғиб қилинди.

***Иккинчи ташаббус****– ёшларни жисмоний чиниқтириш ва спорт соҳасидаги қобилиятларини намоён қилишлари учун зарур шароитлар яратиб бериш бўйича:*

2019-2023 йилларда **жисмоний тарбия ва оммавий спортни ривожлантириш концепцияси** тасдиқланди.

Олимпия ўйинлари, жаҳон ва осиё чемпионатлари ғолиби бўлган **204** нафар спортчи туман ва шаҳарларга бириктирилди.

**15 та** сунъий қопламали спорт майдончалари қурилиб, **9 та**си қайта таъмирланди, **2 та** мактабда янгидан спорт заллари барпо этилиб, **41 та**сининг спорт заллари қайта таъмирланди.

Ёшларни жисмоний чиниқтириш, уларнинг спорт соҳасида қобилиятини намоён қилишлари учун зарур шароитлар яратиш мақсадида “Спорт карвони” лойиҳаси доирасида Қорақалпоғистон Республикаси, вилоятлар ва Тошкент шаҳридаги **230 та** болалар ва ўсмирлар спорт мактаблари ҳамда **7 542 та** умумтаълим мактабларига умумий қиймати **50 млрд сўмлик 96 турда**ги спорт жиҳозлари, инвентарлари ва кийимлари етказиб берилди.

“Ёшлар куни” муносабати билан жойларда жами **32 минг** нафар ёшлар иштирокида **14** та **“Youth Day”** номли 5 кмга оммавий югуриш марафонлари ўтказилди.

**186** маротаба **“Миллий ўйинлар”** *(арқон тортиш, кураш, тош кўтариш ва бошқа)* спорт мусобақалари ташкил этилиб, уларда жами **16 200** нафар ёшлар иштирок этди.

***Учинчи ташаббус****– аҳоли ва ёшлар орасида компьютер технологиялари ва интернетдан фодаланишни ташкил этиш бўйича:*

Аҳоли ва ёшлар ўртасида компьютер технологиялари ва интернетдан самарали фойдаланишни жорий этиш мақсадида Қорақалпоғистон Республикаси, вилоятлар ва Тошкент шаҳрининг туман шаҳарларида **50 та** **Рақамли технологиялар ўқув марказлари** ташкил этилди. Мазкур ўқув марказларида **50 та** янги иш ўринлари яратилиб, уларда **19 та** махсус фан дастури ишлаб чиқилди.

Тошкент шаҳри, Сирдарё, Андижон ва Фарғона вилоятларида ёшларнинг стартап лойиҳаларини ривожлантиришга қаратилган **IT парклар** қурилди.

Рақамли технологиялар ўқув марказларида қисқа ва узоқ муддатли ўқув курслари ташкил этилган бўлиб, бугунги кунга қадар **5 минг**нафардан ортиқ тингловчилар ўқув курсларини якунлаган.

Ёшларга компьютер технологияларидан фойдаланиш кўникмаларини сингдириш, уларнинг замонавий интеллектуал билимларини янада ошириш мақсадида Самарқанд шаҳридаги Ёшлар марказида янги **“IT markaz”** ташкил этилди.

Республика бўйича **19 та** “Меҳрибонлик” уйлари ва болалар шаҳарчалари замонавий компьютер жамланмалари билан таъминланиб, интернет ва “ZiyoNet” таълим тармоғига уланди.

Бугунги кунга қадар **3 672**та халқ таълими, **1 205** та мактабгача таълим ва **1 469**та соғлиқни сақлаш муассасаларининг юқори тезликдаги интернет тармоғига уланиши таъминланди.

Шунингдек, **3 433**та халқ таълими, **1 836**та мактабгача таълим ва **1 127**та соғлиқни сақлаш муассасаларига жами **4 154** км оптик толали янги алоқа линиялари тортилди.

Ёшларнинг замонавий ахборот технологияларини ўрганиши, олган билимларини юртимизнинг барча ҳудудларидаги ёшларга етказиши ва бу орқали мамлакатимизда янги авлод технологиялари ривожига ҳисса қўшиш мақсадида **“Digital Generation”, “Бир миллион дастурчилар”** лойиҳалари ва **“Google Dev Fest” дастурчилар** фестивали ташкил этилди.

***Тўртинчи ташаббус****– аҳоли, айниқса, ёшлар маданиятини юксалтириш, улар орасида китобхонликни кенг тарғиб қилиш бўйича:*

Ҳудудларга **“Маърифат карвони”** тадбирлари доирасида **3 млн**дан ортиқ китоблар етказиб берилди.

Шунингдек, **“Ёшлар кутубхонаси”** рукни остида **59 та** номдаги **590 минг** дона бадиий адабиётлар чоп этилиб, республикамиздаги барча таълим муассасалари кутубхоналарига тарқатилди.

**“Ёш китобхон”** республика танловининг саралаш босқичларида 2019 йилда **1 млн 200 минг**дан ортиқ ёшлар фаол иштирок этиб, Республика босқичида ғолиб бўлган **3 нафар** ёшларга Ўзбекистон Республикаси Президенти совғаси сифатида **“Spark”** автомашинаси берилди.

Шунингдек, **Сирдарё вилоятида** ёш оилаларни китобхонликка кенг жалб қилиш мақсадида **“Энг яхши китобхон оила”** танлови ўтказилиб, ғолибга Ўзбекистон Республикаси Президенти совғаси сифатида **“Spark”** автомашинаси берилди. Ўтган давр давомида китобхонларга жами **9 та** **“Spark”** автомашинаси совға сифатида тақдим этилган.

***Бешинчи ташаббус****– хотин-қизларни иш билан таъминлаш ишларини тизимли ташкил этиш бўйича:*

Қизларимизнинг касб кўникмаларини мустаҳкамлаши, ҳаётда муносиб ўрин эгаллаши, уларни доимий иш билан банд қилиш мақсадида **75 та** туманда **111 та тикув-трикотаж мажмуалари** ташкил этилиб, **35 минг нафар** қизлар ишга жойлаштирилди.

Хотин-қизлар учун жами **170 мингга яқин иш ўрни** яратилди. Тижорат банклари, Хотин-қизлар ва оилани қўллаб-қувватлаш жамоат фонди маблағлари ҳисобидан **172 мингдан** ортиқ хотин-қизларга жами **4,9 триллион сўм** кредитлар ажратилди.

**Фаол ва иқтидорли ёшларни қўллаб-қувватлаш.**

Ёшларни қўллаб-қувватлаш, турли соҳаларда самарали фаолият юритаётган, юқори натижаларга эришиб, тенгдошларига ўрнак бўлаётган йигит-қизларни рағбатлантириш мақсадида **“Мард ўғлон”** давлат мукофоти ва **“Келажак бунёдкори”** медали таъсис этилди. Юртимиз равнақига муносиб ҳисса қўшиб келаётган ватанпарвар ва фидойи ёшларнинг **84** нафари “Мард ўғлон” давлат мукофоти билан, **45** нафари “Келажак бунёдкори” медали билан мукофотланди.

2018-2020 йилларда республика бўйича Қуролли кучлари сафида муддатли ҳарбий хизматни ўтаб, ҳарбий қисмлар қўмондонлигининг тавсияномасига эга бўлган, олий таълим муассасаларида тўлов-контракт шакли асосида таълим олаётган жами **17 007 нафар** талаба-ёшларнинг шартнома тўлови (35 фоизи) учун жами **50,1 млрд** сўм маблағ тўлаб берилди.

2018-2019 йилларда олий таълим муассасаларининг бакалавриат ва магистратура йўналишларида таҳсил олаётган талабалар орасидан ўртача ўзлаштириш кўрсаткичи 86 фоиз ва ундан юқори бўлган, Ўзбекистон ёшлар иттифоқининг фаол аъзоси бўлган жами **3 488** нафар талаба-ёшларнинг шартнома тўлови (35 фоизи) учун **9, 88 млрд** сўм маблағ тўлаб берилди.

Ўзбекистон Республикаси Вазирлар Маҳкамасининг 2017 йил   
14 ноябрдаги “Ўзбекистон ёшлар иттифоқининг фаол аъзоларига олий таълим муассасаларига киришда имтиёзлар бериш тўғрисида”ги 914-сонли қарори асосида **42 нафар** фаол ёшлар давлат гранти асосида олий таълим муассасаларига ўқишга қабул қилинди.

**Ёш оилаларга кўмак бериш ва ёшларни ижтимоий ҳимоя қилиш.**

Ижтимоий-иқтисодий оғир ҳолатдаги **13 930**та ёш оилаларга **психологик кўмак**, **8 055 та** ёш оилаларга **ҳуқуқий кўмак**, **8 423**та ёш оилаларга **моддий кўмак** кўрсатилди.

2017-2019 йиллар давомида **2 668** та ёш оилаларга **“Ёшлар уйлари”** берилиб, **121 млрд 244 млн сўм** миқдорида бошланғич тўлов маблағлари **20 йил давомида фоизсиз қайтариш** шарти билан тўлаб берилди.

**“Ўзбекистон ёшлар иттифоқи таълим гранти”** лойиҳаси орқали   
2017-2019 йилларда олий таълим муассасаларида тўлов-шартнома асосида таҳсил олаётган чин етим, ногирон, ота-онаси ота-оналик ҳуқуқидан маҳрум этилган ва Меҳрибонлик уйида тарбияланган, боқувчисини йўқотган ижтимоий ҳимояга муҳтож **516 нафар** талабаларнинг **1 540 млн сўмлик** тўлов шартнома маблағлари Ўзбекистон ёшлар иттифоқи томонидан тўлаб берилди.

**Ёшларни ҳарбий-ватанпарварлик руҳида тарбиялаш.**

Ўзбекистон Республикаси Қуролли Кучлари тизимида **550 дан ортиқ** Ўзбекистон ёшлар иттифоқи бошланғич ташкилотлари тузилди ва уларга **90 минг**га яқин ҳарбий хизматчилар аъзоликка қабул қилинди.

Ҳарбий қисм ва ҳарбий таълим муассасаларидаги кутубхоналарга **18 мингдан** ортиқ ўзбек ва жаҳон адабиётининг дурдона асарлари, ҳарбий қисмлардаги бошланғич ташкилотлар етакчилари учун **1000** дона услубий қўлланма ҳамда ёшларни ҳарбий ватанпарварлик руҳида тарбиялашга қаратилган **245 минг**дан ортиқ тарқатма материаллар тарқатилди.

Ўсиб келаётган ёш авлодни ҳарбий ватанпарварлик руҳида тарбиялаш мақсадида умумтаълим мактаблари, касб-ҳунар коллежлари ва академик лицей ўқувчилари ўртасида **“Ёш чегарачи”, “Ёш ўт ўчирувчи”, “Шунқорлар”, “Ёш қутқарувчи”, “Бургут”** мусобақалари ўтказилиб, уларга **180 минг** нафарга яқин ёшлар жалб қилинди.

**Хорижий давлат ёшлар ташкилотлари билан ҳамкорлик.**

Мамлакатимизда ёшларга оид давлат сиёсатини такомиллаштиришда халқаро тажрибани ўрганиш мақсадида **13**та хорижий давлатлардаги ёшлар ташкилотлари билан ҳамкорлик битимлари имзолади.

Ўтган қисқа давр мобайнида Ёшлар иттифоқи томонидан **Хитой, Россия, Қозоғистон, Қирғизистон, Туркманистон, Тожикистон, Ҳиндистон, Германия, Озарбайжон, Туркия, АҚШ, Миср, Белорусия** каби давлатлар билан ҳамкорлик алоқалари йўлга қўйилиб, **44** маротаба хорижий сафарлар амалга оширилди ва **689**нафар Ўзбекистон ёшлари халқаро тажриба алмашиш ва малака ошириш имкониятига эга бўлди.

Чет элда ўқиётган ва меҳнат қилаётган ёшларимиз билан доимий алоқалар ўрнатиш, уларнинг ҳуқуқ ва манфаатларини ҳимоя қилиш, уларни ҳар томонлама қўллаб-қувватлаш ва рағбатлантириш, Ватанга садоқат руҳида тарбиялаш мақсадида 2017 йил 22 декабрь куни **Ўзбекистон ёшлари умумжаҳон ассоциацияси** ташкил этилди.

Хитой, Россия ва Германия давлатларида Ассоциациясининг Ўзбекистон элчихонаси ваколатхоналарида бўлимлари очилди. Шунингдек, АҚШда Америкадаги ўзбек ёшлари ассоциацияси тузилди. Туркия, Япония, Миср ҳамда Жанубий Корея республикаларида Ўзбекистон ёшлари умумжаҳон ассоциациясининг вакиллари ва координаторлари фаолияти йўлга қўйилди.

2018 йилда Ўзбекистон ёшлар иттифоқи Шанхай Ҳамкорлик Ташкилоти Ёшлар кенгашининг **тенг ҳуқуқли аъзоси сифатида қабул қилинди.**

2018 йилнинг 10-16 апрель кунлари Тошкент, Самарқанд ва Бухоро шаҳарларида **“Ёш ватандошлар фестивали”** ўтказилди. Фестивалда **20** га яқин хорижий мамлакатларда истиқомат қиладиган, **60** га яқин асли ўзбекистонлик ёшлар иштирок этди.

2018 йилнинг 26-30 июнь кунлари Тошкент ва Самарқанд шаҳарларида “Марказий Осиё давлатлари етакчи ёшларининг барқарор ижтимоий-иқтисодий ривожланиш жараёнларидаги иштироки” мавзусида **Марказий Осиё ёшлар форуми** ташкил этилди.

2019 йилнинг 29 январь – 1 февраль кунлари Ўзбекистон Республикасида **“Ўзбекистон ва Қирғизистон ёшлари куни”** бўлиб ўтди.

2019 йилнинг 8-9 апрель кунлари АҚШнинг Нью-Йорк шаҳри БМТнинг Бош қароргоҳида ўтказилган **VIII ЭКОСОС (Иқтисодий ва ижтимоий Кенгаши) ёшлар форуми**да Ўзбекистон ёшлар иттифоқи делегацияси иштирок этди.

**Коронавирус пандемияси даврида амалга оширилган ишлар.**

Ёшлар иттифоқи, Соғлиқни сақлаш вазирлиги, Ахборот ва оммавий коммуникация агентлиги ҳамкорлигида **телеграм** **ижтимоий тармоғида яратилган “Koronavirusinfouz” канали** орқали пандемия тўғрисидаги сўнгги маълумотлар берилмоқда. Ёшлар иттифоқининг расмий сайти ва ижтимоий тармоқлардаги саҳифаларида **320 дан** ортиқ **матнли** ва **35 га** яқин **видео хабарлар** эълон қилинди.

Ёшларга масофадан туриб таълим бериш бўйича телеграм ижтимоий тармоғида ишга туширилган **“Masofaviy ta’lim” каналига** жами **140 дан** ортиқ дарс материаллари жойлаштирилди, ҳозирда **6 млн**га яқин ёшлар фойдаланди.

Республикадаги **11 та** “Ёшлар марказлари”нинг **190 та** тўгаракларида **онлайн дарс машғулотлари** ташкил этилиб, уларда **3 000**дан ортиқ ёшлар касбга ўргатилди.

Янги талқинда ишлаб чиқилган **“Modul 5” лойиҳаси** орқали ижтимоий тармоқларда, жумладан **“YouTube”** интернет тармоғида жами **31 та** *(300 дақиқа)* спикерларнинг чиқишларини **7,2 минг**дан ортган ёшлар кузатиб бормоқда.

Ўзбек тили (лотин алифбоси)да мукаммал ёзишни ўргатиш мақсадида **“TezYoz” онлайн платфомаси** ишлаб чиқилди. Лойиҳада бугунги кунда **7 600**нафар ёшлар **tezyoz.uz сайти**да ўзбек тилида имловий хатоларсиз ёзиш бўйича шуғулланмоқда.

“Ёшлар – келажагимиз” жамғармаси томонидан ёшларни уй шароитида даромад олишга чорловчи **“Uyda qol – foydа ol” онлайн танлови** ташкил этилди. **35 минг нафар иштирок этган** лойиҳада **36**нафар иштирокчилар мукофотланди. Бундан ташқари, **ёшларга онлайн бизнес ўқувлар** ташкил этилди. Шу билан бирга жамғарма томонидан **8 000**дан ортиқ **видео дарсларга** эга махсус ўқув портали яратилиб, ёшлар орасида тарғиб қилинди.

Ўзбекистон ёшлар тадбиркорлигини қўллаб-қувватлаш маркази томонидан **“Youtube”** платформасида “**Ёш тадбиркорлар” медиа канали** ишга туширилди. Лойиҳа орқали ёш тадбиркорлар ҳаёти ва тажрибалари ҳақида интервьюлар, муваффақиятга эришган соҳа вакиллари билан **50 та** онлайн мулоқотлар ва улар орқали бизнес тавсиялар бериди.

**“Harvard Business Review”**нинг Коронавирус пандемиясида бизнес ва тадбиркорларнинг инқирозий вазиятдан чиқиш ва янги давр шароитларига тайёрланиш бўйича **тавсиянома китоби** инглиз тилидан ўзбек тилига таржима қилинди. Китоб электрон шаклда тайёрланиб, қўлланма оммавий ахборот воситалари ва ижтимоий тармоқлар орқали бепул тарқатилди ва оммалаштирилди.

Ташкилотлар билан ҳамкорликда **“YouTube”** интернет тармоғида **“Ўзбекистонда Фриланc истиқболи”** мавзусида **5 қисм**дан иборат онлайн форум ўтказилди. Унда **5 000**дан ортиқ ёшлар иштирок этди.

**“Саховат ва кўмак” умумхалқ ҳаракати** доирасида “Ёшлар – келажагимиз” Давлат дастури доирасида тадбиркорлик фаолиятини йўлга қўйиб, ривожланган ёш тадбиркорлар томонидан **3 млрд** сўмга яқин хайрия ва ҳомийлик ёрдамлари кўрсатилди.

Жойларда ёш тадбиркорлар ташаббуси билан **1 минг** нафар эҳтиёжманд оилалар оталиққа олиниб, карантин якунига қадар ушбу оилаларнинг ҳолидан хабар олиб турилди.

Бундан ташқари, Сирдарё вилояти “Сардоба” сув омбори тошқидан талофат кўрган аҳоли ва ёшлар ҳолидан хабар олиш, уларга моддий ва маънавий кўмак кўрсатиш мақсадида Ўзбекистон ёшлар иттифоқи ташаббускорлигида **“Сирдарё, биз сен билан” ёшлар ҳайрия карвони** ташкил этилди.

Ушбу ҳайрия карвони учун Ўзбекистон ёшлар иттифоқи томонидан **5 500**дан ортиқ бадиий китоблар ва болалар адабиётлари, **5 428**дона журналлар, **20 тур**даги ўқув қуроллари ва **12 тур**даги **818**дона спорт анжомлари ажратилди.

Шунингдек, кўнгилли тадбиркорлар ва ҳомийлар томонидан **135,8 млн** сўмлик кийим-кечак ва тиббий санитария воситалари, **5,7 млн** сўмлик озиқ-овқат маҳсулотлари топширилди.

Жорий йилнинг **6 май** куни **9 та** юк машинасидан иборат **(600 млн сўм)** ҳайрия карвони тартибли равишда Сирдарё вилоятига етказиб берилди.

Бундан ташқари, Иттифоқ ҳудудий Кенгашлари томонидан жами **720,2 млн** сўмликшундан, **174,6 млн** сўмлик озиқ-овқат маҳсулотлари, **545,6 млн** сўмлик кийим-кечак ва кундалик хўжалик маҳсулотлари етказилди.

Ҳудудлардаги Ҳомийлик ҳайрияларини мувофиқлаштириш марказлари фаолиятига Ёшлар иттифоқи томонидан ҳар куни ўртача **5 минг** нафардан ортиқ волонтёр ёшлар (*шундан,* ***900****нафари қизлар*) жалб этилди.

Хусусан, **870**нафарволонтёрлар “Call-марказ”ларда аҳоли мурожаатларини қабул қилиш билан шуғулланди, қолганволонтёрлар хонадонларга маҳсулотлар етказиб беришга кўмаклашди.

Бандлик ва меҳнат вазирлиги ҳузуридаги Жамоат ишлар фонди ҳисобидан **1 883**нафар волонтёрлар билан меҳнат шартномаси имзоланиб, ҳақ тўланди.

Ҳомийлик хайрияларини мувофиқлаштириш марказларида аҳоли мурожаатларини электрон қабул қилиш механизмини йўлга қўйиш мақсадида **birdamlik.uz** веб-сайти ва Телеграм ижтимоий тармоғида **@XayriyaMarkaziBot** яратилди.

\*\*\*

“Ёшлар – келажагимиз” Давлат дастури доирасида 2020 йилда ёшларнинг **1 563 та** бизнес лойиҳаларига жами **354,3 млрд** сўм миқдорида имтиёзли кредит маблағлари ажратиш орқали **9 381 та** янги иш ўрни яратилишига эришилди.

Давлат дастури доирасида кредит олиб ўз фаолиятини йўлга қўйган ёш тадбиркорлар томонидан **2,7 млн** АҚШ доллари миқдоридаги маҳсулотлар **экспорт қилинишига эришилди.**

“Ёшлар – келажагимиз” Давлат дастури доирасида ҳудудларда **19 та** “Ёш тадбиркорлар” коворкинг-марказлари ҳамда **212 та** “Ёшлар меҳнат гузари” комплекслари фойдаланишга топширилди ҳамда уларда жами **2 380**та янги иш ўринлари яратилди.

“Ҳар бир оила – тадбиркор”, ҳунармадчиликни ривожлантириш, хотин-қизларни қўллаб-қувватлаш, Фермер, деҳқон хўжаликлари ва томорқа ер эгаларини қўллаб-қувватлаш каби дастурлар орқали **2 139 нафар** ёшларнинг **95,1 млрд** сўмлик лойиҳаларини молиялаштиришга кўмаклашилди.

Ёшлар тадбиркорлигини **микрокредитлашнинг янги тизими жорий этилди.** Тадбиркорлик ташаббусига эга жисмоний шахслар, шу жумладан ёшлар ва хотин-қизларга бизнесни бошлаш учун **33 млн** сўмгача микрокредитлар таъминотсиз; микрофирма ва кичик корхона таъсисчиларига эса **225 млн** сўмгача микрокредитлар ажратилиши йўлга қўйилди.

Бу орқали, 2021 йилда ёшлар тадбиркорлик фаолиятини йўлга қўйишлари учун **45 млн** АҚШ доллар, уларни касб-ҳунар, хорижий тилларга ўқитиш, тадбиркорлик кўникмаларини шакллантиришга **5 млн** АҚШ доллар миқдорида маблағ ажратилади. Натижада, **15 минг** нафар ёшларни ўқитиш ва ўз бизнесини бошлаши учун кенг имкониятлар яратилади.

“Микрокредитбанк” АТБ билан ҳамкорликда тажриба тарзида Қорақалпоғистон Республикаси **Хўжайли тумани**да кредит олиш истагидаги ёшларнинг молиявий саводхонлигини ошириш учун қисқа муддатли ўқув-семинар ташкил этилди. Ўқув-семинарни муваффақиятли тамомлаган **20** **нафар** йигит-қизларга Марказий банк қайта молиялаштириш ставкасида **1 млрд 31,7 млн** сўм миқдорида имтиёзли кредитлар ажратилди.

Фарғона шаҳридаги Ўзбекистон – Корея халқаро университети ва Бухоро давлат университетида тажриба-синов тариқасида **“Бизнес акселератор”** фаолияти йўлга қўйилди. Бизнес акселераторлар фаолиятни мувофиқлаштириб бориш мақсадида [www.accelerators.uz](http://www.accelerators.uz) сайти ишга туширилди.

\*\*\*

**Беш муҳим ташаббус** доирасида 2020 йилда **826**та маданият марказларида **4 522** та тўгарак фаолияти йўлга қўйилиб, уларга **1 762** та мусиқа жиҳозлари етказиб берилди. Тўгаракларга **52 965** нафар ёшлар жалб қилинди.

Умумтаълим мактабларида тасвирий санъат ва мусиқа йўналишида **36 503**та тўгараклар фаолиятига йўлга қўйилиб, уларга **1,1 млн** нафар (*жами ўқувчиларнинг 18 фоизи*) ўқувчи-ёшлар жалб қилинди. Умумтаълим мактабларига **3 минг**дан ортиқ мусиқа жиҳозлари етказиб берилди.

Республикадаги **51 651** **та** спорт иншоотларида (*шундан* ***417******та*** *стадион,* ***10 863******та*** *спорт зал,* ***316******та*** *сузиш ҳавзаси,* ***182******та*** *отиш тири,* ***39 841 та*** *спорт майдончаси,* ***8 та*** *отчопар ва* ***24 та*** *спорт манежи*) **100 минг**дан ортиқ спорт тўгараклари ташкил этилиб, уларга **1,5** **млн** нафарга яқин ёшлар қамраб олинди.

**254 та** Болалар ва ўсмирлар спорт мактаблари ва **54 та** спорт турларига ихтисослаштирилган мактабларида **360 минг** нафардан ортиқўқувчи-ёшлар спортга жалб қилинди.

Спорт иншоотлари, Болалар ва ўсмирлар спорт мактаблари ҳамда умумтаълим мактабларига умумий қиймати **25 млрд** сўмга яқин спорт жиҳозлари ва инвентарлар етказиб берилди.

Умумтаълим мактабларида **10 та** спорт тури бўйича **49 196 та** спорт тўгараклари фаолияти йўлга қўйилиб, **1,2 млн** нафардан ортиқ ўқувчи-ёшлар спорт билан мунтазам шуғулланишлари учун шароитлар яратилди.

Ҳудудларда аҳоли ва ёшлар орасида компютер технологиялари ва интернетдан фойдаланиш маданиятини янада ошириш мақсадида **72** **та** **“Рақамли технологиялар ўқув марказ”**лари фаолияти йўлга қўйилди.

Умумтаълим мактабларида ахборот технологиялари йўналишида **14 940** **та** компютер синфхоналари, **14 765 та** тўгарак ташкил этилиб, **510 минг** нафарга яқинўқувчилар жалб этилди.

Ўзбекистон Республикаси Вазирлар Маҳкамасининг қарори билан  
**“2020-2025 йилларда китобхонлик маданиятини ривожлантириш ва қўллаб-қувватлаш миллий дастури”** тасдиқланди (14.12.2020 й. 781-сон).

Наманган вилоятида “Нодирабегим” номидаги ахборот-кутубхона марказини капитал таъмирлаш ва ободонлаштириш учун **2,0 млрд**. сўм ҳамда Фарғона вилояти, Қувасой шаҳар, Қува ва Ёзёвон туманлари ахборот-кутубхона марказлари учун **245 млн**. сўм маблағ ажратилди.

Ҳудудлардаги ахборот-кутубхона марказларига **400 млн** сўмлик жами **150 минг**дан ортиқкитоблар етказиб берилди.

Ёшлар маънавиятини юксалтириш, улар орасида китобхонликни кенг тарғиб қилиш мақсадида **20**номдаги **210 минг**дан ортиқ бадиий адабиётлар таълим муассасаларининг кутубхоналарига етказилиб, **565**минг нафардан ортиқ ёшлар китобхонликка жалб этилди.

Китобхонлик маданиятини шакллантириш мақсадида идора ва ташкилотлар ҳамда таълим муассасаларнинг кутубхона фондларига **165 минг 800 тадан** ортиқ бадиий адабиётлар етказиб берилди.

\*\*\*

Пандемия даврида **10,6 минг** нафар волонтёр ёшлар томонидан аҳолига амалий ёрдамлар кўрсатилди. Хусусан, Хайрияларни мувофиқлаштириш марказларида **935** нафар волонтёрлар эҳтиёжманд аҳоли мурожаатларини қабул қилишга, **9,7 минг** нафарёшлар хайрия маҳсулотларини **500 минг**дан ортиқ хонадонларга етказиб беришга кўмаклашди.

\*\*\*

Олий таълим муассасаларида тўлов-шартнома асосида таҳсил олаётган чин етим, ногирон, ота-онаси ота-оналик ҳуқуқидан маҳрум этилган ва Меҳрибонлик уйида тарбияланган, боқувчисини йўқотган **127 нафар** талабаларнинг **350 млн** сўмлик тўлов шартнома маблағлари тўлаб берилди.